Tempore secundi anni regiminis domini Borri.

 In nomine Domini, amen. Anno a nativitate eiusdem Millesimo

CCLV, Indictione XIII, domino Alexandro papa quarto residente.

ORDINAMENTA MAGISTRORUM ET STATUTA EORUM

 Haec sunt ordinamenta firmata et approbata ab omnibus magistris de

Aretio, silicet a domino Martino de Fano, a domino Roiçello, / a domino

Bonaguida, a magistro Tebaldo, <magistro> Rolando, magistro Rosello,

et domino Rainerio, et magistro Benrecevuto. Sicut retulit mihi notario:

magistri Orlandus et Tebaldus fisicus.

[1] In primis in rectorem ipsorum elegerunt supradictum dominum

Martinum a festo omnium sanctorum ... usque ad Kalendas Ianuarii.

[2] Item ordinaverunt quod quilibet magister debeat honorare alium

omnibus modis quibus potest, et in scolis et in conventibus et ubique; /

et quod nullus magister det adiutorium vel exortamen alicui ex scolaribus

ad faciendam vel dicendam aliquam iniuriam alicui ex ma / gistris, et

qui contra fecerit, solvat pro pena quinque solidos.

p. 360

[3] Item quod nullus magister debeat recipere scolares alterius magistri

in scolis suis ultra quactuor vices invito illo cuius scolares fuerint,

et si intraverint scolas alicuius per unam ebdomadam etiam, dicantur scolares /

eius, et eos postea non recipiat. Quod si aliquis contra fecerit /

teneantur solvere illi cuius scolares fuerint decem solidos pro doctrina et

tres solidos pro scolis, et rectori solvat pro banno V solidos.

[4] Item teneatur quilibet magister facere ad minus tres collectas,

unam pro scolis, aliam pro doctrina et tertiam pro bedello ante nativitatem,

Domini.

[5] Item teneantur magistri convenire semel in quolibet mense in

loco convenienti et quotiens requisiti fuerint per bedellum ex parte recto /

ris, et qui non venerit solvat quinque solidos; nisi licentiam et verbum

standi habeat a rectore.

[6] Item teneatur quilibet magister non intrare ad lectiones ordinarias

quandocumque preceptum fuerit per bedellum ex parte rectoris, sub

banno V solidorum.

[7] Item teneantur repetitores omnes scolares audituros lectiones que

leguntur in scolis ducere ad scolas, et non facere pactum de mercede /

magistri, sub pena X solidorum quos solvat rectori.

[8] Item nullus audeat legere ordinarie in civitate Aretii nec in gramatica

nec in diale(c)tica nec in medicina, nisi sit legit / time et publice

et in generali conventu examinatus et approbatus et licentiatus quod

possit in sua scientia ubique regere.

p. 361

[9] Item ordinaverunt magistri, quod quicumque scolaris remaneret

in hospitio repetitorum, qui audiret lectiones et declinationes / in hospitio,

in suo redditu teneatur solvere tamquam euntes ad scolas.

[10] Item ordinaverunt, quod Bonavere possit generaliter recipere a

quolibet scolare existente in gramatica duos denarios et a quolibet /

repetitore sex denarios.

[11] Item teneantur magistri non accipere nec facere accipi hospitium

alicui magistro vel repetitori VIII diebus post terminum suum, et qui contra /

 hoc fecerit, solvat illi cui hoe fecerit V solidos. Salvo ...

CONFIRMATIO PREDICTORUM STATUTORUM

 Confirmata fuerunt predicta statuta et ordinamenta per dominum

Iohannem iudicem et assessorem domini Borri de Borris potestatis Aretii /

 XIII die exeunte februario, in palatio comunis Aretii, silicet potestatis,

sedente dicto iudice pro tribunali, presentibus magistro Tebaldo fisico,

ma / gistro Orlando gramatico, presbitero Rainerio capellano Episcopatus

veteris, domino Piero olim Bonacursi, et Bonavere notario et

bedello / scolarium, mandantem mihi quod sua auctoritate predicta

capitula et statuta publicem et in publicam formam redigam.

[Sn.] Ego Petrus olim Sopornelli notarius supradictis interfui, et

quod supra legitur rogatus scripsi et publicavi.